เดอะเฟซไทยแลนด์ ซีซัน 1

เดอะเฟซไทยแลนด์ ซีซัน 1 () รายการเรียลลิตีเพื่อค้นหาสุดยอดนางแบบ เทรนเนอร์ ได้แก่ เมทินี กิ่งโพยม, รฐา โพธิ์งาม และเฌอมาลย์ บุญยศักดิ์ เนโอมี แคมป์เบลล์ให้โอกาสประเทศไทยเป็นครั้งแรกในเอเชียการรับสมัครเริ่มต้นขึ้นเมื่อวันที่ 23 สิงหาคม 2557 โดยเริ่มออกอากาศวันที่ 4 ตุลาคม 2557

ในวันที่ 10 มกราคม 2558 ก็ได้ผู้ชนะคนแรกของรายการคือ ซาบีน่า, อจิรภา ไมซิงเกอร์

"ดูบทความหลักที่: เดอะเฟซไทยแลนด์"

"(อายุเป็นไปตามช่วงเวลาที่ถ่ายทำรายการ)"ในสัปดาห์ที่ 1 มีผู้ผ่านการคัดเลือกมาทั้งหมด 30 คนเพื่อมาทำการถ่ายภาพหน้าธรรมชาติและภาพการแต่งหน้าแต่งหน้าเพื่อคัดเข้าทีม 3 เมนเทอร์ก็มีการตัดสินใจจากการถ่ายภาพ มีการถกเถียงกันคนนั้นดีคนนั้นไม่ดีเพื่อให้ผ่านไปในรอบต่อไป ในรอบแรกก็มี ฟ้า กิ่ง แพรว ปุยนุ่น กุ๊กกิ๊ก แอนนา และปัดซึ่งไม่ผ่านจากรอบแรก รอบที่สองมาถึงการแต่งหน้าเพื่อให้เมนเทอร์เลือกเข้าทีม ฝ้าย วีด้า ทีน่า เกรพส์ฟี่ ป่าน ฟาร์ กวาง และออย ก็ต้องกลับบ้านไปเพราะไม่ประทับใจเมนทอร์และก็มีผู้ผ่านเข้ารอบมา 15 คนช่วง "มาสเตอร์คลาส" ได้สอนเดินแบบโดยเมนเทอร์ลูกเกด โดยให้ผู้เข้าแข่งขันทุกคนจับคู่เดินได้มีโจทย์ในการนำเสนอโทรศัพท์ซัมซุงและผู้ที่ทำออกมาได้ดีที่สุดจะได้โทรศัพท์รุ่นที่นำเสนอเป็นของรางวัล ผู้ที่ได้รางวัลคือ ทราย 
ช่วง "แคมเปญ" ผู้ที่ชนะรางวัลจากช่วง"มาสเตอร์คลาส"เป็นผู้ที่เลือกสิ่งของในการเดินแบบให้ในทีมนั้นๆ โดยทรายได้เลือกให้ดังนี้ ทีมลูกเกด(ร่ม) ทีมพลอย(กระเป๋า) ทีมหญิง(สุนัข) ในการเดินรันเวย์ทีมพลอย เจนนี่เปิดตัวเดินคนแรกออกมาได้ไม่ดี ส่วนทางด้านซาบิน่าได้รับคำชมจากคณะกรรมการว่าทำได้ดีส่วนคนอื่นๆ จากทีมเดินได้ไม่ดีเลย ทีมหญิง เบลล์ถูกติจากกรรมการว่าไม่สมควรมีคนนี้อยู่ในทีม หงษ์ทำได้ดีและดูเป็นธรรมชาติเหมือนรักสุนัข ทรายลื่นและได้ปล่อยสุนัขไป พอเข้าหลังเวทีเธอได้ร้องไห้ออกมาที่ทำออกมาไม่ดี ทีมที่แพ้ทั้งสองได้ส่งผู้ที่ทำได้ออกมาไม่ดีสองคนคือ จิ๊กซอว์จากทีมพลอยและปาร์คจากทีมลูกเกด และเมนเทอร์หญิงที่ชนะก็ได้เลือกจิ๊กซอว์ให้ออกจาก"เดอะเฟซ"เป็นคนแรก

ช่วง "มาสเตอร์คลาส" ได้สอนถ่ายแบบโดยใช้แอคติ้งโดยเมนเทอร์พลอย ได้มาทำการสอนเรื่องการแสดงออกทางอารมณ์สื่อความรู้สึกทางด้านต่างๆ และได้มีโว้กมาถ่ายรูปให้กับผูเข้าแข่งขันโดยผู้เข้าแข่งขันมาจับสลากเพื่อถ่ายรูปแสดงสีหน้าอารมณ์ให้ออกมาตรงกับที่ได้รับ โดยเริ่มจาก

และผู้ชนะในการถ่ายรูปก็คือตาลได้ รูปของเธอจะได้ลงในอินสตาแกรมของโว้กประเทศไทย
ช่วง "แคมเปญ" ในสัปดาห์นี้เป็นการถ่ายภาพชนเผ่า ผู้ที่ชนะรางวัลจากช่วง"มาสเตอร์คลาส" ก็เป็นผู้เลือกเสื้อผ้าในการถ่ายภาพของแต่ละทีมและลำดับในการถ่ายภาพ ทีมพลอย (Milin:ถ่ายภาพเป็นทีมแรก) ทีมหญิง (Theatre:ถ่ายภาพเป็นทีมที่สอง) ทีมลูเกด (Issue:ภ่ายภาพเป็นทีมสุดท้าย) และในแต่ละทีมก็มีเวลาการถ่ายภาพทีมละ 10 นาที และทีมลูกเกดทำออกมาได้ดีที่สุด ทีมที่แพ้ทั้งสองได้ส่งผู้ที่ทำได้ออกมาไม่ดีสองคนคือ เพนนีจากทีมพลอยและป๋อมแป๋มจากทีมหญิง และเมนเทอร์ลูกเกดที่ชนะก็ได้เลือกป๋อมแป๋มให้ออกจาก"เดอะเฟซ"เป็นคนที่สอง

ช่วง "มาสเตอร์คลาส" ได้สอนการถ่ายแบบโดยใช้ body โดยเมนเทอร์หญิง ได้มาทำการสอนแบบโพสต์แบบการเต้น ได้แบ่งทีมและให้ทุกๆ คนออกแบบท่าเต้นในการถ่ายภาพและเพนนีก็เป็นภาพถ่ายที่เมนเทอร์หญิงได้เลือกมาว่าทำออกมาดีที่สุด
ช่วง "แคมเปญ"ในสัปดาห์นี้เป็นการถ่ายถ่ายแบบขณะกระโดดบนแทรมโบลีนในชุดราตรีที่พิพิธภัณฑ์ของกองทัพอากาศและผู้ชนะจากช่วง"มาสเตอร์คลาส"ก็เป็นผู้มาจับลำดับในการถ่ายภาพโดยทีมหญิง(ที่มที่ 1),ทีมพลอย(ทีมที่ 2),และทีมลูกเกด(ทีมที่ 3) โดยมีทีมงานจากนิตยสารโว้กประเทศไทยมาให้คำตัดสินในการถ่ายภาพ โดยทีมหญิงกรรมการได้บอกว่าขาดการควบคุมและความมั่นใจในการถ่ายภาพและเลือกภาพได้ยาก ทีมพลอยกรรมการชอบภาพของแอนมากที่สุดและเจนนี่เป็นคนที่อ่อนที่สุดในการถ่ายภาพของทีมพลอย คารีสาออกจะติดสนุกสนานมากเกินไปไม่เหมือนการถ่ายแฟชั่นทีมลูกเกดเป็นทีมที่ได้รับคำชมจากกรรมการว่าทำออกมาได้ดีกรรมการได้เลือกรูปของซาบิน่าว่าทำออกมาดีที่สุดและทีมลูกเกดก็เป็นทีมที่ชนะในแคมเปญครั้งนี้ ทีมที่แพ้ทั้งสองได้ส่งผู้ที่ทำได้ออกมาไม่ดีสองคนคือ เจนนีจากทีมพลอยและหงส์จากทีมหญิง และเมนเทอร์ลูกเกดที่ชนะก็ได้เลือกเจนนีให้ออกจาก"เดอะเฟซ"เป็นคนที่สาม

ช่วง "มาสเตอร์คลาส" ได้มีแขกรับเชิญโมเมมาสอนการแต่งหน้าของตัวเองว่ามีจุดด้อยจุดเด่นของตนตรงไหน โดยการแต่งหน้าลุคของนางเอก มีด้วยกัน 4 ลุคด้วยกัน โดยแบ่งเป็นทั้งหมด 4 ทีม ให้เวลาทั้งหมด 30 นาทีในการแต่งหน้า

ตัวอักษรหนาคือผู้ที่ชนะจากแต่ละทีมเลือกจากแขกรับเชิญและผู้ที่ชนะใน "มาสเตอร์คลาส" ก็คือ ตาลและได้กระเป๋าแต่งหน้าจาก Maybelline และเป็นการชนะครั้งที่สองของเธอในช่วงมาสเตอร์คลาส
ช่วง "แคมเปญ" ในสัปดาห์นี้เป็นการถ่ายแบบเดินแฟชั่นโดยสวมบทบาทเป็น ม้าลาย, ผีเสื้อ และ เสือ และมี อาร์ต อารยา อินทรา มาเป็นแขกรับเชิญและกรรมการตัดสินในการสวมบทบาทต่างๆ ผู้ที่ชนะรางวัลจากช่วงมาสเตอร์คลาส ก็มาเป็นผู้เลือกลำดับการถ่ายโดยทีมพลอยทีมแรก ทีมหญิงทีมที่สอง และทีมลูกเกดทีมที่สาม เกิดปัญหาในการแต่งหน้าทำผมของทีมหญิง เลยต้องแก้ทรงผมให้เหมาะกับโจทย์ที่ได้รับ ทีมพลอยได้รับโจทย์ผีเสื้อได้รับคำชมจากกรมการมากว่าทำได้ดี และผลการตัดสินทีมพลอยก็ชนะใน "แคมเปญ" ครั้งนี้ ทีมที่แพ้ทั้งสองได้ส่งผู้ที่ทำได้ออกมาไม่ดีพอสองคนคือ หงส์จากทีมหญิงซึ่งเป็นครั้งที่สองของหงส์แล้วที่มายืนที่ห้องนี้และเหม่ยจากทีมลูกเกด และเมนเทอร์พลอยที่ชนะก็ได้เลือกเหม่ยให้ออกจากเดอะเฟซเป็นคนที่สี่

ช่วง "มาสเตอร์คลาส" ได้สอนถ่ายแบบ โดยเมนเทอร์หญิง ได้มาทำการสอนเรื่องการแสดงออกทางอารมณ์สื่อความกับคู่นายแบบและได้มีนิตยสาร GQ มาถ่ายรูปให้กับผู้เข้าแข่งขัน โดยผู้เข้าแข่งขันถูกเลือกจากทางนิตยสารให้มาถ่ายภาพคู่กับกันต์ กันตถาวร โดยเริ่มจาก

ภาพที่ดีที่สุด 3 ภาพคือ ซาบิน่า,มิลา,ตาลและผู้ชนะในการถ่ายรูปก็คือตาลได้ รูปของเธอจะได้ลงในเฟซบุ๊กของจีคิวประเทศไทย
ช่วง "แคมเปญ" ในสัปดาห์นี้เป็นการถ่ายแบบเดินแฟชั่นถ่ายแบบในแนว Sport ร่วมกับนายแบบชาย เพื่อนำเสนอโฆษณาให้กับ AIS โดยมี พรรัตน์ เจนจรัสสกุล มาร่วมตัดสิน และตาลที่ชนะจากมาสเตอร์คลาสถึงสามครั้งก็ได้เป็นทีมแรกที่ถ่ายแบบ และทีมหญิงเป็นทีมที่สอง ตามด้วยทีมพลอย และมี ใหญ่ อมาตย์ นิมิตภาคย์ มาเป็นช่างถ่ายภาพในแคมเปญครั้งนี้ และผลการตัดสินทีมหญิงก็ชนะใค "แคมเปญ" ครั้งนี้ ทีมที่แพ้ทั้งสองได้ส่งผู้ที่ทำได้ออกมาไม่ดีพอสองคนคือ แอนจากทีมพลอย และปาร์คจากทีมลูกเกดซึ่งเป็นครั้งที่สองของปาร์คแล้วที่มายืนที่ห้องนี้และเป็นครั้งที่สองที่เธอมาเจอเมนเทอร์หญิง และเมนเทอร์หญิงที่ชนะก็ได้เลือกปาร์คให้ออกจากเดอะเฟซเป็นคนที่ห้า

ช่วง "มาสเตอร์คลาส" ได้สอนการเดินแบบ โดยเมนเทอร์ลูกเกด มาทำการสอนการเดินแบบโดยการขึ้น ลง บันไดที่มีความสูงชัน และในขณะเดียวกันก็ต้องพรีเซนต์รถของ MG ด้วยผู้ที่ชนะคือเมย์จากทีมลูกเกด
ช่วง "แคมเปญ" ในสัปดาห์นี้คือการเดินแบบบนโต๊ะอาหารที่มีสิ่งของต่างๆขวางไว้และในขณะเดียวกันก็ต้องพรีเซนต์เครื่องเพชรของ Beauty Gems ด้วยงานนี้ทางรายการได้เชิญแขกในวงการบันเทิงระดับ VIP มาเข้าร่วมชมในงานนี้ด้วย โดยทีมที่เดินเป็นทีมแรกได้แก่ ทีมลูกเกด ตามด้วย ทีมหญิง และปิดท้ายด้วยทีมพลอย ในงานนี้มีการประมูลกระเป๋าเพชรโดยให้ผู้ชนะมาสเตอร์คลาสของสัปดาห์นี้นั่นก็คือ เมย์ จากทีมลูกเกดเป็นผู้ถือกระเป๋าเพชรในการประมูลครั้งนี้ ทีมที่ชนะในแคมเปญในครั้งนี้คือทีมลูกเกด ทีมพลอยได้ส่งตัวแอนและทีมหญิงได้ส่งเบลล์เข้าไปในห้องตัดสิน และเมนเทอร์ลูกเกดได้เลือกแอนให้ออกจากเดอะเฟซเป็นคนที่หก โดยเมนเทอร์ลูกเกดได้บอกเมนเทอร์หญิงและเบลล์ว่า ที่เก็บเบลล์เอาไว้เพราะเบลล์อ่อนที่สุด และได้บอกกับเมนเทอร์พลอยว่า ที่จริงแอนทำผลงานได้ดีกว่าเบลล์ แต่เพราะเป็นการแข่งขันจึงคัดแอนออกจากการแข่งขันไป

ช่วง "มาสเตอร์คลาส" ได้สอนถ่ายมิวสิควีดิโอโดยเมนเทอร์พลอย ได้มาทำการสอนเรื่องการแสดงออกทางอารมณ์ของเพลง โดยแบ่งเป็นทีมละ 3 คนโดยห้ามอยู่ทีมเดียวกัน ซึ่งได้ทีมออกมาดังนี้

และโจทย์สุดท้ายเป็นบททดสอบรวม โดยใช้เพลง ฉันก็รักของฉัน ของ ศิลปิน นิว-จิ๋ว ทรายกับคาริสาเป็นคู่ที่ทำออกมาดีที่สุด แต่คาริสาก็เป็นผู้ที่ชนะในช่วงมาสเตอร์คลาส
ช่วง "แคมเปญ "ในสัปดาห์นี้เป็นการถ่ายเอ็มวี ผู้ที่ชนะรางวัลจากช่วงมาสเตอร์คลาส ก็มาเป็นผู้เลือกลำดับการถ่ายโดยทีมหญิงทีมแรก ทีมพลอยทีมที่สอง และทีมลูกเกดทีมที่สาม โดยถ่ายกับรถยนต์ เอ็มจี โจทย์มิวสิควีดีโอ "Girl Night Out" และทีมพลอยก็เป็นผู้ชนะในสัปดาห์นี้ ทีมที่แพ้ทั้งสองได้ส่งผู้ที่ทำได้ออกมาไม่ดีสองคนคือ หงส์จากทีมหญิงซึ่งเป็นครั้งที่สามของหงส์แล้วที่มายืนที่ห้องนี้และซาบิน่าจากทีมลูกเกด และเมนเทอร์พลอยที่ชนะก็ได้เลือกหงส์ให้ออกจากเดอะเฟซเป็นคนที่เจ็ด

ช่วง "มาสเตอร์คลาส" อาร์ต อารยา อินทรา เป็นแขกรับเชิญมาสอนการเลือกเสื้อผ้าให้เหมาะสมกับรูปร่าง บุคลิก และโอกาส หลังจากนั้นก็ได้มีการจับคู่แข่งกันในรอบแรก โดยแต่ละทีมมีเวลา 10 นาทีในการเลือกชุดให้ตรงกับโจทย์ที่กำหนดไว้ ซึ่งจับคู่กันได้ ดังนี้

ตัวอักษรหนาคือผู้ที่ชนะในรอบแรก โจทย์ในรอบสองคือการแต่งตัวในฐานะซุปเปอร์สตาร์ที่ถูกเชิญไปโชว์ตัวต่างจังหวัดที่หัวเมือง มีเวลา 10 นาทีในการเลือกชุดเช่นเดิม ซึ่งผู้ชนะในช่วงมาสเตอร์คลาสคือ ซาบิน่า โดยได้รางวัลเป็น Gift Voucher ในการช็อปปิ้งในพารากอนดีพาร์ทเมนท์สโตร์ 10,000 บาท
ช่วง "แคมเปญ" ในสัปดาห์นี้เป็นการถ่ายแฟชั่นวิดีโอให้กับ "Maybelline" โดยแต่ละทีมจะได้ธีมถ่ายทำที่แตกต่างกัน ทีมเมนเทอร์หญิงได้ธีม New York Rock ทีมเมนเทอร์ลูกเกดได้ธีม New York Street Chic และทีมเมนเทอร์พลอยได้ธีม New York Night Sexy ในตอนนี้ บี-น้ำทิพย์ จงรัชตวิบูลย์ มาเป็นเมนเทอร์แทนเมนเทอร์พลอยที่ไม่สามารถมาร่วมแคมเปญนี้ได้ แพรี่พาย อมตา จิตตะเสนีย์ เมคอัพอาร์ทิสต์ ก็ได้มาช่วยบอกเทคนิคการแต่งหน้าแต่ละทีมให้เข้ากับโจทย์ ทีมพลอยเป็นทีมที่ชนะในแคมเปญนี้ ซึ่งเมนเทอร์พลอยก็ได้ย้อนดูผลงานของทั้งสามทีมในภายหลังโดย อั๊ต-อัษฎา พานิชกุล เป็นคนเปิด VTR ให้ดู คนที่ต้องถูกส่งตัวเข้ามาในห้องตัดสินคือเบลล์จากทีมหญิงและตาลจากทีมลูกเกด ในที่สุดเมนเทอร์พลอยได้เลือกตาลให้ออกจากเดอะเฟซเป็นคนที่แปด ซึ่งเมนเทอร์ลูกเกดรู้สึกไม่เห็นด้วยในการที่เมนเทอร์พลอยไม่ได้มาร่วมในแคมเปญแต่ยังมีสิทธิ์ที่คัดคนออกจากการแข่งขัน

ช่วง "มาสเตอร์คลาส" ผู้เข้าแข่งขันทั้ง 7 คนอยู่ที่ KRIYOGA โดยมีครูหนูนาเป็นผู้สอนเรื่องโยคะ บททดสอบมาสเตอร์คลาส มี คณชัย เบญจงคกุล เป็นช่างถ่ายภาพและมี Brian Wouife มาเป็นกรรมการและผู้ที่ชนะมาสเตอร์คลาสมีด้วยกัน 2 คนคือ ซาบีน่าจากทีมลูกเกดและทรายจากทีมหญิง
ช่วง "แคมเปญ" ในสัปดาห์นี้เป็นการถ่ายแบบบนสลิงที่มีความสูง 10 เมตร เนื่องจากผู้ที่ชนะมาสเตอร์คลาสมีด้วยกัน 2 คนคือ ซาบีน่าจากทีมลูกเกดและทรายจากทีมหญิง เพราะฉะนั้นทีมพลอยที่ไม่ได้ชนะจึงได้เลือก คาริสาจึงเลือกให้ทีมลูกเกดเป็นทีมแรก ทีมพลอยเป็นทีมที่สองและ ทีมหญิงเป็นทีมสุดท้าย ซึ่งไปถ่ายทำอยู่ที่มหาวิทยาลัยกรุงเทพ ศูนย์รังสิต แขกรับเชิญคือ ศศิธร กู้พัฒนากุล เป็นกรรมการ และ ณัฐ ประกอบสันติสุข เป็นช่างภาพและกรรมการ ก่อนเริ่มแคมเปญ ศศิธร ได้แนะนำนาฬิกาข้อมือ "ซัมซุง" ที่สามารถโทรได้ ส่งข้อความได้ หลังแคมเปญกรรมการมาให้คำตัดสินในการถ่ายแบบ โดยซาบีน่าทำได้ดีสุด มีไอเดียตลอดเวลา ส่วนเมย์กับเพนนียังทำได้ไม่ค่อยดี เพราะเพนนีกลัวสลิง คาริสาทำได้ดี แต่มือจะจับสลิงเกือบตลอด ส่วนทีมหญิงก็ถามว่ากลัวความสูงทั้ง 3 คนหรือเปล่า เมนเทอร์หญิงก็บอกว่ากลัวทั้ง 3 คน และทีมลูกเกดก็เป็นผู้ชนะในสัปดาห์นี้ ทีมที่แพ้ทั้งสองได้ส่งผู้ที่ทำได้ออกมาไม่ดีสองคนคือ เพพนีจากทีมพลอยซึ่งเป็นครั้งที่สองของเพนนีที่มายืนที่ห้องนี้และมิลาจากทีมหญิง แต่เมนเทอร์ลูกเกดไม่คัดใครออกจากการแข่งขันเพราะยังมีคนอื่นอีกที่ต้องมายืนอยู่ในห้องตัดสิน ทำให้การตัดสินมีอีกในสัปดาห์หน้าต่อเนื่องจากตอนที่ 10 เมนเทอร์ลูกเกดได้เปิดเผยในภายหลังว่า เบลล์คือคนที่ต้องมาอยู่ในห้องคัดออก เพราะพัฒนาการของเธอช้ามาก ดังนั้นจึงตัดสินใจที่จะไม่คัดใครออกจากการแข่งขัน ส่งผลให้สมาชิกทีมหญิงและทีมพลอยยังมีจำนวนเท่าเดิม ซึ่งสร้างความแปลกใจให้กับทุกคนเป็นอย่างมาก โดยเมนเทอร์ลูกเกดให้เหตุผลว่าเพนนีกับมิลาสามารถที่จะเป็นเดอะเฟซได้ และได้พูดกับเมนเทอร์พลอยให้ดูแลและตักเตือนคาริสาถึงการแสดงกริยาที่ไม่เหมาะสม
ในสัปดาห์ที่ 11 ช่วง "มาสเตอร์คลาส" ครูเงาะ รสสุคนธ์ กองเกตุ เป็นแขกรับเชิญมาสอนการแสดงให้กับผู้เข้าแข่งขันทั้ง 7 คน โดยมีเมนเทอร์พลอยเป็นคนดูแล ครูเงาะได้แจกบทละครเรื่อง กุหลาบสีเลือด ให้ผู้เข้าแข่งขันได้ฝึกการเว้นวรรคและการเข้าใจภาษา หลังจากนั้นก็ให้ผู้เข้าแข่งขันจับคู่กันฝึก โดย เมย์ คู่ เบลล์, ซาบิน่า คู่ เพนนี, มิลา คู่ ทราย ส่วนคาริสา คู่กับเมนเทอร์พลอย เมื่อถึงเวลาผู้เข้าแข่งขันทั้งหมดที่จับคู่กันก่อนหน้านี้ต้องแสดงบทที่ได้รับให้ได้ดู คาริสา ต้องจับคู่กับ ทราย เนื่องจากเธอไม่มีคู่ในการแสดง และซึ่งผู้ชนะในช่วงมาสเตอร์คลาสคือ คาริสา โดยได้รางวัลเป็น Lulu Guinness limited edition Silver Perspex Lips Clutch
ช่วง "แคมเปญ" ในสัปดาห์นี้ ผู้เข้าแข่งขันทั้ง 7 คนได้ไปที่กันตนาสตูดิโอและได้พบกับ จุ๋ม เสาวนีย์ วงษ์สมพิพัฒน์ ซึ่ง จุ๋ม ได้บอกว่าโจทย์ในสัปดาห์นี้จะเป็นการถ่ายทำภาพยนตร์โฆษณาลิปสติก "Maybelline" ชุด "Color Sensational" แต่ในสัปดาห์นี้จะไม่มีเมนเทอร์ทั้งสามคนคอยให้คำแนะนำเหมือนในทุกๆสัปดาห์ที่ผ่านมา คาริสา ที่ชนะในช่วงมาสเตอร์คลาสได้สิทธิ์ที่จะเลือกทีมไหนเป็นทีมแรก ทีมที่สอง ทีมสุดท้าย แต่ละทีมจะได้สีของลิปสติกที่กำหนดไว้ล่วงหน้าแล้ว โดยทีมของเมนเทอร์หญิงที่เป็นทีมแรกได้สีนู้ด ทีมของเมนเทอร์พลอยได้สีชมพู ส่วนทีมของเมนเทอร์ลูกเกดได้สีแดง หลังจากนั้นผู้เข้าแข่งขันทั้งหมดก็ได้พบกับเมนเทอร์ของทีมตัวเองอีกครั้งก่อนที่จะเริ่มแคมเปญ เมื่อถึงเวลา ผู้เข้าแข่งขันทั้งหมดก็ได้แต่งตัวและเข้าสตูดิโอ โดยแต่ละทีมจะมีเวลา 20 นาที โดย 10 นาทีแรกจะเป็นการจำบท ส่วน 10 นาทีหลังเป็นการถ่ายจริง เมื่อถึงเวลาถ่ายจริง ทุกทีมประสบปัญหาในการจำบทพูดบทผิดจนต้องถ่ายใหม่อยู่หลายครั้ง แต่ก็ถ่ายจนเสร็จได้ในเวลาที่กำหนด ก่อนที่จะมีการตัดสิน เมนเทอร์ของแต่ละทีมก็ได้มาพบกับลูกทีมของตนเองอีกครั้ง
เมื่อถึงเวลาตัดสิน พิธีกร เมนเทอร์ของแต่ละทีม และผู้เข้าแข่งขันทั้ง 7 คนได้ไปรวมตัวกันในห้องตัดสิน ซึ่งพิธีกรได้บอกกับผู้แข่งขันก่อนเข้าห้องแล้วว่าจะมีผู้เข้ารอบสุดท้าย 4 คน โดยเมนเทอร์แต่ละคนต้องเลือกลูกทีมของตนเองหนึ่งคนเพื่อเข้ารอบสี่คนสุดท้าย เมนเทอร์ลูกเกดเลือกซาบิน่า เมนเทอร์หญิงเลือกทราย และเมนเทอร์พลอยเลือกเพนนี ส่วนผู้เข้ารอบคนที่สี่จะถูกเลือกจากผู้ที่ทำแคมเปญได้ดีที่สุด และ มิลา เป็นผู้ชนะในแคมเปญนี้ นั่นหมายความว่าเมนเทอร์หญิงมีสิทธิ์ที่จะเลือกใครก็ได้เข้ารอบหนึ่งคน เมนเทอร์หญิงจึงเลือก มิลา ที่ชนะในแคมเปญนี้เข้ารอบเป็นคนที่สี่ คาริสา เบลล์ และเมย์ จึงตกรอบในรอบนี้

ในตอนนี้เป็นตอนประมวลภาพการแข่งขันโดยให้ผู้เข้าแข่งขันสี่คนสุดท้ายมาพูดถึงการแข่งขันที่ผ่านมา

ในสัปดาห์ที่ 13 ช่วง "แคมเปญ" ได้มีการให้ทดลองเล่นบท "เจ้าหญิงจัสมิน" ในละครเรื่อง "ดาวหลงฟ้า ภูผาสีเงิน" กับเมนเทอร์ที่รับบทเป็น "สาริสา" เพื่อค้นหาว่าที่ "เจ้าหญิงจัสมิน" คนถัดไป โดยฉากที่นำมาทดลองถ่ายคือฉากที่สาริสารู้ความจริงว่า "ครูมะลิ" คือเจ้าหญิงจัสมินแห่งเมืองซามาร์ ในการแข่งขัน คู่แรกเป็นคู่ของมิลากับพลอย คู่ที่สองเป็นคู่ของเพนนี กับหญิง คู่ที่สามเป็นคู่ของทราย กับลูกเกด และคู่สุดท้ายเป็นคู่ของซาบิน่า กับหญิง แต่ระหว่างการแข่งขันเกิดการผิดคิวขึ้นจนทำให้ลูกเกด เมทินีได้รับบาดเจ็บแต่ไม่ถึงขั้นเข้าโรงพยาบาล หลังจบการแข่งขัน พิธีกรยังไม่ได้ประกาศผลการแข่งขันแต่อย่างใด
ช่วง "Final Walk" สถานีได้ตัดเข้ารายการสด โดย จูน สาวิตรี โรจนพฤกษ์ ได้มาเป็นพิธีกรร่วมในตอนนี้ เริ่มต้นด้วยการประกาศผลผู้ชนะในช่วงแคมเปญ ซึ่งก็คือเพนนี และผู้ที่ทำไม่ดีในรอบนี่คือทราย จากนั้นเป็นการเดินแบบของผู้เข้าแข่งขันทั้ง 15 คนโดยเรียงลำดับจากผู้ที่ออกจากการแข่งขันคนแรกไปจนถึงคนสุดท้าย ต่อด้วยการเดิน Final Walk เดี่ยว ตามด้วยเมนเทอร์ และเดินคู่ผู้เข้าแข่งขัน-เมนเทอร์ ซึ่งรอบนี้ ซาบิน่า ทำได้ดีที่สุด จึงได้เป็น The Face คนแรกของประเทศไทยและเอเชีย

ทีมลูกเกด 
 ทีมพลอย 
 ทีมหญิง